Document ID: /fineweb-2-swissfilter-quality_10-filterrobots/filtered/02038.jsonl.gz/2979

Cun l'app Eurokey essas Vus adina al current. En viadi visualisescha ella tut ils lieus cun indrizs Eurokey. Gidai nus ed annunziai novs indrizs u defects via l'app. Voss resuns èn decisivs per meglierar la purschida.
Dapli autonomia en il mintgadi
Eurokey è in sistem da clavs per umans cun impediments. Questa clav universala pussibilitescha a Vus da far diever d'ascensurs, tualettas, gardarobas e d'auters indrizs installads per umans cun impediments.
Tgi po empustar in Eurokey?
Vus pudais empustar l'Eurokey, sche Vus avais ina da las suandantas restricziuns:
- grondas restricziuns da la mobilitad
- impediment da la vesida
- malsogna cronica da la beglia resp. da la vaschia
- stoma
Per che nus possian elavurar l'empustaziun d'in Eurokey stuais Vus emplenir cumplettamain il formular d'empustaziun ed agiuntar ina cumprova da l'impediment (cun indicaziuns davart la restricziun).